ບາດກ້າວພັດທະນາໃໝ່ໃນການພົວພັນ ຫວຽດນາມ - ຮູງກະຣີ
12 ມັງກອນ 2017 - 13:54:38
ທ່ານ ຟ້າມບີງມິງ ຕ້ອນຮັບທ່ານ Balogh Csaba
(ພາບ: TTXVN)
(vovworld) – ຕອນບ່າຍວັນທີ 11/01 ທ່ານ ຟ້າມບີງມິງ ຮອງນາຍົກລັດຖະມົນຕີ ລັດຖະມົນຕີການຕ່າງປະເທດ ຫວຽດນາມ ໄດ້ໃຫ້ການຕ້ອນຮັບທ່ານ Balogh Csaba ລັດຖະມົນຕີກະຊວງການຕ່າງປະເທດ ແລະ ຮັບຜິດຊອບເສດຖະກິດຕ່າງປະເທດ ຮູງກາຣີ ເນື່ອງໃນໂອກາດມາ ຫວຽດນາມ ເຊັນສັນຍາແມ່ກ່ຽວກັບການຮ່ວມມືບ້ວງສິນເຊື່ອທີ່ມີມູນຄ່າ 440 ລ້ານ ເອີໂຣ ລະຫວ່າງ 2 ລັດຖະບານ. ທີ່ການຕ້ອນຮັບ ທ່ານ ຟ້າມບີງມິງ ຕີລາຄາສູງເລື່ອງລັດຖະບານ 2 ປະເທດຊຸກຍູ້ບັນດາກະຊວງ, ຂະແໜງການ ເຮັດສຳເລັດລະບຽບການ ເພື່ອລົງນາມໃນສັນຍານີ້ຢ່າງທັນການ. ນີ້ໄດ້ຮັບຖືວ່າ ແມ່ນຂີດໝາຍສຳຄັນໃນການເຄື່ອນໄຫວພົວພັນຕ່າງປະເທດລະຫວ່າງ ຫວຽດນາມ - ຮູງກາຣີ ໃນຕົ້ນປີ 2017 ແລະ ກະກຽມໃຫ້ການຢ້ຽມຢາມ ຫວຽດນາມ ຢ່າງເປັນທາງການຂອງທ່ານນາຍົກລັດຖະມົນຕີ ຮູງກາຣີ Orban Vikator “ເຊິ່ງຄາດຄະເນຈະດຳເນີນໃນເດືອນ 04/2017”. ດ້ວຍສັນຍາແມ່ດັ່ງກ່າວ 2 ຝ່າຍຈະປະຕິບັດຫລາຍໂຄງການຮ່ວມມື ໃນບັນດາຂົງເຂດ ເຊິ່ງ ຮູງກາຣີ ມີທ່າແຮງ ແລະ ຫວຽດນາມ ມີຄວາມຕ້ອງການຄື: ຄຸ້ມຄອງແຫຼ່ງນ້ຳ, ບຳບັດນ້ຳເສຍ, ເຕັກໂນໂລຢີຂໍ້ມູນຂ່າວ ແລະ ຄວາມປອດໄພທາງອິນເຕີແນັດ, ສາທາລະນະສຸກ…ກ່ຽວກັບການຮ່ວມມືເສດຖະກິດ, ທ່ານ ຟ້າມບີງມິງ ຖືວ່າ ວົງເງິນການຄ້າລະຫວ່າງ 2 ປະເທດຍັງຢູ່ໃນລະດັບຕ່ຳ ດັ່ງນັ້ນ ການສ້າງບັນດາໂຄງການ, ແຜນການຮ່ວມມື 2 ຝ່າຍ, ກະກຽມໃຫ້ກອງປະຊຸມຄະນະກຳມະການປະສານສົມທົບກ່ຽວກັບການຮ່ວມມືເສດຖະກິດ ຫວຽດນາມ - ຮູງກາຣີ ຄັ້ງທີ 7 ຄາດວ່າຈະຈັດຕັ້ງໃນເດືອນ 03/2017 ຢູ່ ຮູງກາຣີ.